Publication: Magyar Közlöny
Issue: MK-2006-130 (Year: 2006, Number: 130)
Era: 2004-2010
Section: 
Paragraph Index: 143

2. A tájékoztatás kiterjed a kutatás céljára, a kutatási terv egészére, valamint lehetséges kockázataira és elõnyeire, és tartalmazza az etikai bizottság véleményét is. Mielõtt az érintett személyek beleegyezését kérnék a kutatásban való részvételhez, a kutatás természetének és céljának megfelelõen tájékoztatni kell õket különösen az alábbiakról: I. a szóban forgó eljárások jellegérõl, terjedelmérõl és idõtartamáról, különösen a kutatás által okozott bármilyen teher részleteirõl, II. a rendelkezésre álló megelõzõ, diagnosztikai és gyógyító eljárásokról, III. kedvezõtlen események vagy a kutatásban részt vevõ személyek részérõl felmerülõ aggályok esetén megteendõ intézkedésekrõl, IV. a magánélet tiszteletben tartása és a személyes adatok védelme céljából tervezett intézkedésekrõl, V. a kutatás során keletkezett, a résztvevõ számára releváns információkhoz, valamint a kutatás általános eredményéhez való hozzáférés biztosítására tervezett intézkedésekrõl, VI. a kár esetén nyújtandó megfelelõ kártérítés esetére tervezett intézkedésekrõl, VII. a kutatási eredmények, adatok vagy biológiai anyagok tervezett lehetséges további alkalmazásáról, ideértve a kereskedelmi célú felhasználást is, VIII. a kutatási terv finanszírozási forrásairól.

Source: https://magyarkozlony.hu/hivatalos-lapok/0878c14b9613d853daaf1098c1f975a0157bf3e8/dokumentumok/9e59197ab522e8bcc538d5e9893afff8677ed757/letoltes